seungwon929/Th-miracl huggingface dataset:
พรรคประชาธิปไตย (อินโดนีเซีย)

พรรคประชาธิปไตย (Democratic Party ภาษาอินโดนีเซีย: Partai Demokrat) เป็นพรรคการเมืองในอินโดนีเซีย ก่อตั้งเมื่อ 9 กันยายน พ.ศ. 2544 แนวคิดของพรรคนี้เน้นที่หลักปัญจศีลของอินโดนีเซีย 
หลังจากที่เมกาวตี ซูการ์โนปุตรีได้รับเลือกให้เป็นประธานาธิบดีใน พ.ศ. 2544 ส่วนในการเลือกตำแหน่งรองประธานาธิบดี สุศีโล บัมบัง ยูโดโยโน ได้พ่ายแพ้ให้กับ ฮัมซะห์ ฮัซ แต่กลุ่มผู้สนับสนุนยูโดโยโนเห็นว่าเขามีศักยภาพที่จะเป็นผู้นำของอินโดนีเซีย และมีแนวคิดที่จะจัดตั้งพรรคการเมืองเพื่อสนับสนุนเขา ในการเลือกตั้งประธานาธิบดี พ.ศ. 2547 ยูโดโยโนเห็นด้วยกับความคิดนี้ และในที่สุดได้จัดตั้งพรรคประชาธิปไตยขึ้น

พรรคนี้ได้ 57 ที่นั่งในการเลือกตั้ง พ.ศ. 2547 และยูโดโยโนได้รับเลือกเป็นประธานาธิบดีในเดือนพฤษภาคม พ.ศ. 2548 พรรคนี้ได้จัดการประชุมเป็นครั้งแรก และฮาดี ฮูโตโมได้เป็นหัวหน้าพรรค แต่ผู้มีอำนาจในพรรคยังเป็นยูโดโยโน พรรคนี้ได้ 148 ที่นั่งในการเลือกตั้ง พ.ศ. 2552 และยูโดโยโนได้เป็นประธานาธิบดีอีกสมัยหนึ่ง
พรรคประชาธิปไตยใหม่ (อินโดนีเซีย)

พรรคประชาธิปไตยใหม่ (Democratic Renewal Party ภาษาอินโดนีเซีย: Partai Demokrasi Pembaruan; PDP) เป็นพรรคการเมืองในอินโดนีเซีย ก่อตั้งเมื่อ พ.ศ. 2548 โดยอดีตสมาชิกของพรรคประชาธิปไตยอินโดนีเซีย-การต่อสู้ ซึ่งเคยเป็นผู้ช่วยเหลือที่ใกล้ชิดของเมกาวตี ซูการ์โนปุตรี หลังจากการประชุมพรรค พ.ศ. 2548 ได้เกิดความแตกต่างขึ้นภายในพรรค กลุ่มของเปอตรุส เซอเลสตีนุสเห็นว่าพรรคประชาธิปไตยอินโดนีเซีย-การต่อสู้เป็นพรรคใหม่แต่ใช้วิธีการของพรรคการเมืองแบบเก่าในการเลือกหัวหน้าพรรค กลุ่มนี้จึงแยกออกไปจัดตั้งพรรคประชาธิปไตยใหม่ พรรคนี้เข้าร่วมการเลือกตั้ง พ.ศ. 2552 แต่ไม่ได้รับเลือก
แนวร่วมสังคมนิยม (สิงคโปร์)

แนวร่วมสังคมนิยม (Socialist Front) เป็นพรรคการเมืองในสิงคโปร์ ก่อตั้งเมื่อ พ.ศ.2553 โดยอดีตสมาชิกพรรคปฏิรูป และพรรคแรงงาน มีจุดประสงค์ในการจัดตั้งรัฐสังคมนิยมในสังคมนิยมในสิงคโปร์ พรรคนี้เป็นคนละพรรคกับแนวร่วมสังคมนิยมที่เป็นพรรคการเมืองระหว่างพ.ศ. 2504 – 2531
แนวร่วมสังคมนิยมตั้งขึ้นใน พ.ศ. 2553 โดยเจีย ตีลิก ทนายความที่ลงสมัครรับเลือกตั้ง พ.ศ. 2549 ในนามพรรคแรงงาน เจีย ตีลิกเป็นเลขาธิการทั่วไป ส่วนอึง เต็กเซือง เป็นหัวหน้าพรรค แนวคิดของพรรคเน้นเสรีภาพ และสิทธิของชาวสิงคโปร์ ต้องการจัดตั้งรัฐบาลสังคมนิยมในสิงคโปร์ ต้องการให้ชาวสิงคโปร์มีส่วนร่วมในทางการเมือง
ทางหลวงเอเชียสาย 121

ทางหลวงเอเชียสาย 121 () คือถนนเครือข่ายทางหลวงสายเอเชียประเภทสายรอง เริ่มต้นจากพรมแดนประเทศลาว ที่สะพานมิตรภาพ 2 (มุกดาหาร-สะหวันนะเขต) ใน อำเภอเมืองมุกดาหาร จังหวัดมุกดาหาร ลงมาทางทิศใต้ตามเส้นทางทางหลวงแผ่นดินหมายเลข 212 (ถนนชยางกูร) เลี้ยวขวาไปตาม ทางหลวงแผ่นดินหมายเลข 2116 ผ่านอำเภอเลิงนกทา เลี้ยวซ้ายไปตาม ทางหลวงแผ่นดินหมายเลข 2169 ผ่านเข้าอำเภอเมืองยโสธร จังหวัดยโสธร จากนั้นจึงเข้าสู่ทางหลวงแผ่นดินหมายเลข 202 เข้าเขต จังหวัดร้อยเอ็ด ผ่าน อำเภอสุวรรณภูมิ อำเภอเกษตรวิสัย เลี้ยวซ้ายไปตาม ทางหลวงแผ่นดินหมายเลข 219 ใน อำเภอพยัคฆภูมิพิสัย เข้าเขต อำเภอเมืองบุรีรัมย์ จังหวัดบุรีรัมย์ แล้วใช้เส้นทาง ทางหลวงแผ่นดินหมายเลข 218 เข้าเขต อำเภอนางรอง แล้วเลี้ยวขวาใช้ถนน ทางหลวงแผ่นดินหมายเลข 24 แล้วเลี้ยวซ้ายไปตาม ทางหลวงแผ่นดินหมายเลข 348 ในเขตเทศบาลเมืองนางรอง ผ่าน อำเภอปะคำ อำเภอโนนดินแดง ลงเขาช่องตะโก เข้าสู่เขตอำเภอตาพระยา จังหวัดสระแก้ว เลี้ยวขวาใช้เส้นทางทางหลวงแผ่นดินหมายเลข 3486 ที่แยกบ้านใหม่ เลี้ยวขวาใช้เส้นทางทางหลวงแผ่นดินหมายเลข 3395 ที่แยกโคคลาน แล้วเลี้ยวขวาใช้เส้นทางทางหลวงแผ่นดินหมายเลข 3462 ที่สี่แยกช่องกุ่ม ตำบลช่องกุ่ม อำเภอวัฒนานคร ไปบรรจบทางหลวงเอเชียสาย 1 (AH 1) หรือ ทางหลวงแผ่นดินหมายเลข 33 ที่ตัวเมืองจังหวัดสระแก้ว รวมระยะทาง 458.5 กิโลเมตร
แซร์ฌี ซัมเปร์

แซร์ฌี ซัมเปร์ อี มอนตัญญา () เกิดเมื่อวันที่ 20 มกราคม ค.ศ. 1995 เป็นนักฟุตบอลชาวสเปน ปัจจุบันเล่นให้กับบาร์เซโลนา ในตำแหน่งกองกลางตัวรับ
คืนเหงา ๆ

คืนเหงา ๆ เป็นซิงเกิลของนักร้อง เอก สุระเชษฐ์ ประพันธ์คำร้องโดย สิบพัน ศักดิ์เจริญ แต่งทำนองและเรียบเรียงโดย พีร์ โรจนดารา เป็นเพลงที่แทนความรู้สึกของคนที่แอบรัก...แต่เมื่อบอ­กความในใจออกไป กลับกลายเป็นความผิดพลั้ง...ที่ทำให้ต้องเ­สียเค้าไป

เพลง คืนเหงา ๆ ติดอันดับสูงสุดที่ 91 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กาแฟเที่ยงคืน

"กาแฟเที่ยงคืน" เป็นซิงเกิลของวงดนตรีเครสเชนโด้ จากอัลบั้ม "Continue" ประพันธ์เนื้อร้องและแต่งทำนองโดย อุทัย บุนทรีรัตน์ และเรียบเรียงโดย นรเทพ มาแสง (นอ), ชินพัฒน์ หงส์อัมพร (แชมป์) เนื้อหาเศร้าเปรียบความทุกข์ เหมือนรสชาติของกาแฟที่ขม เจ็บปวดร้าวรานภายในใจที่ยังตื่นไม่ยอมเข้านอน

ในภาคดนตรีเน้นอารมณ์เพลงเป็นหลัก ดนตรีเพลงนี้จะมีไดนามิกค่อนข้างเยอะในแต่ละท่อนจะมีความแตกต่างเรื่องอารมณ์ให้เห็นเสมอ เริ่มจาก Intro เข้าท่อน verse - pre- และท่อน hook ดนตรีจะมีความสัมพันธ์กับเนื้อหาเพลงไปตลอดสร้างอารมณ์แรงขึ้นเรื่อย ๆ เพลงนี้จะรับรู้ถึงความศร้า ส่วนหนึ่งมาจากการอัดสดพร้อมกันทุกชิ้น ทำให้อารมณ์ในการเล่นไปในทิศทางเดียวกัน และเพลงนี้ก็ไม่มีการ over dub หรือการบันทึกเสียงเครื่องดนตรีเพิ่มอีกเลย เรียกว่าสด และ เข้าถึงอารมณ์ได้อย่างลึกซึ้ง

เพลง "กาแฟเที่ยงคืน" ได้อันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 28 ตุลาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ห้องนอน (เพลงฟรายเดย์ไนท์ทูซันเดย์)

ห้องนอน เป็นซิงเกิลแรกของวงฟรายเดย์ไนท์ทูซันเดย์ ในปี พ.ศ. 2556 เป็นเพลงแรกและวงแรกที่เปิดตัวในค่ายเร็คคอร์ดเซอร์ไพรซ์ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ภูมิณัฐ ฤทธิ์สมิตชัย และเรียบเรียงโดย ฟรายเดย์ไนท์ทูซันเดย์ มิวสิกวิดีโอนี้เผยแพร่ครั้งแรกในยูทูบวันที่ 10 มกราคม พ.ศ. 2557

เพลง ห้องนอน ได้ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 13 กรกฎาคม พ.ศ. 2556 จากเว็บไซต์ Gmember
ตำนานสมเด็จพระนเรศวรมหาราช ภาค ๖ อวสานหงสา

ตำนานสมเด็จพระนเรศวรมหาราช ภาค ๖ อวสานหงสา เป็นภาพยนตร์ภาคที่หกซึ่งเป็นภาคสุดท้ายในภาพยนตร์ชุด "ตำนานสมเด็จพระนเรศวรมหาราช" กำหนดฉายในวันที่ 9 เมษายน พ.ศ. 2558

แม้นยุทธหัตถีจะเป็นมหาศึกที่ยิ่งใหญ่ที่สุดครั้งหนึ่งในประวัติศาสตร์ แต่ก็หาใช่ศึกสุดท้ายที่ทำให้อโยธยามีความ­สุขสงบมาอีกกว่า 200 ปีไม่ หากคือการเริ่มต้นแห่งการรวบรวมบ้านเมืองแ­ละสร้างความเป็นปึกแผ่นให้กับแผ่นดิน

ในปี พ.ศ. 2135 หลังพ่ายศึกยุทธหัตถี พระเจ้านันทบุเรงระบายพระโทสะที่สูญเสียรา­ชบุตร อุปราชแห่งหงสาโดยสังหารเหล่าแม่ทัพนายกองทั้งสิ้นทั้งปวง และเข้าไปปลงพระชนม์พระนางสุพรรณกัลยาและพ­ระราชโอรสธิดา สมเด็จพระนเรศวรจึงนำทัพชัยหมายแก้แค้นแทน­พระพี่นาง แม้จะได้รับคำทัดทานจากพระมหาเถรและพระมเห­สีมณีจันทร์ ฝ่ายพระเจ้าตองอูปกครองโดยเมงเยสีหตูผู้เป็นน้องเขยพระเจ้านันทบุเรงคิดจะศิโรราบต่ออโยธยาแต่ถูกทัดทานโดยพระมหาเถรเสียมเพรียม ให้ริบตัวพระเจ้านันทบุเรงและยึดอำนาจปกครองแผ่นดินพม่าเสียเอง พระเจ้านันทบุเรงเมื่ออับจนหนทางไร้ญาติมิตรเข้าช่วยเหลือ ตะโดธรรมราชาเจ้าเมืองแปรและพระเจ้านยองยานก่อกบฎ นรธาเมงสอเจ้าเมืองเชียงใหม่เข้ากับอโยธยา จึงยอ­มให้นัดจินหน่องราชบุตรแห่งเจ้าเมืองตองอู­พาพระองค์พร้อมกวาดต้อนทรัพย์สินและผู้คนจ­ากหงสาไปไว้ยังตองอูจนหมดสิ้น ครั้นสมเด็จพระนเรศวรเสด็จถึงเมือง หงสาวดีก็กลายเป็นเมืองร้างไปเสียแล้ว

ศึกครั้งนี้สมเด็จพระนเรศวรจึงต้องยกทัพตา­มต่อตีไปยังตองอู เพื่อหมายสังหารพระเจ้านันทบุเรงให้จงได้ แต่ระหว่างตั้งทัพล้อมเมืองตองอูกองทัพอโยธยาก็ถูกกองทัพยะไข่นำโดยเมงราชาญีดักปล้นสะเบียงและได้จับตัวสมเด็จพระเอกาทศรถไป แต่พระยาชัยบุรีสามารถเข้าไปช่วยพระองค์ได้ เมื่อนัดจินหน่องโอรสในพระเจ้าตองอูเห็นว่าพระเจ้านันทบุเรงเป็นต้นเหตุชักศึกเข้าบ้านจึงอัญเชิญสมเด็จพระนเรศวรให้ลักลอบเข้ามาสังหารพระเจ้านันทบุเรงด้วยตนเองถึงห้องบรรทม แต่ด้วยสังขารของพระเจ้านันทบุเรงทรงเกิดการปลงละที่จะสังหารเสีย ยกทัพกลับอโยธยา ภายหลังพระเจ้านันทบุเรงถูกนัดจินหน่องกับพระนางเมงเกงสอมเหสีเจ้าเมืองตองอูและมารดาของนัดจินหน่องสมคบคิดวางยาพิษลงในเครื่องเสวยถึงแก่การสิ้นพระชนม์ ด้วยพระชนม์มายุ 64 พรรษา

การกลับมาอโยธยาครั้งนี้ทรงเกิดดวงตาเห็นธรรมหมายใจจะออกบรรพชาละทางโลกและสละราชสมบัติให้สมเด็จพระเอกาทศรถ แต่มีภารกิจไปตีเมืองอังวะกำจัดไม่ให้เป็นเสี้ยนหนามแก่ชาวอโยธยาสืบไป ก่อนออกศึกทรงสัญญากับพระนางมณีจันทร์เมื่อเสร็จศึกจะกลับมารับขวัญรวมทั้งโอรสในท้องด้วย

พ.ศ. 2148 ระหว่างนำทัพเข้าตีอังวะสมเด็จพระนเรศวรทรงประชวรและหยุดทัพที่เมืองฝาง ระหว่างนั้นเห็นภาพนิมิตรเป็นมณีจันทร์นึกเสียพระทัยที่ทรงไม่ยอมเชื่อเรื่องตีเมืองอังวะ อีกทั้งสั่งเสียถึงราชโอรสที่อาจมีราชภัยตามมาเนื่องจากการผลัดแผ่นดิน ต่อมาได้สั่งเสียสมเด็จพระเอกาทศรถให้สืบทอดเจตนารมณ์พระองค์ให้เข้าตีอังวะ แม้พระองค์จะสวรรคตแล้วแต่ก็ให้ผูกพระศพกับหลังช้างเข้าประตูเมืองอังวะให้จงได้ ไม่นานพระองค์ก็ถึงแก่สวรรคตด้วยพระชนม์มายุ 50 พรรษา
วอลเลย์บอลเยาวชนชายชิงแชมป์เอเชีย 1988

วอลเลย์บอลเยาวชนชายชิงแชมป์เอเชีย 1988 เป็นครั้งที่ 4 ของการแข่งขัน จัดขึ้นที่จาการ์ตา, ประเทศอินโดนีเซีย ระหว่างวันที่ 13–22 สิงหาคม
วอลเลย์บอลเยาวชนชายชิงแชมป์เอเชีย 1990

วอลเลย์บอลเยาวชนชายชิงแชมป์เอเชีย 1990 เป็นครั้งที่ 5 ของการแข่งขัน จัดขึ้นที่กรุงเทพมหานคร, ประเทศไทย
วอลเลย์บอลเยาวชนชายชิงแชมป์เอเชีย 1992

วอลเลย์บอลเยาวชนชายชิงแชมป์เอเชีย 1992 เป็นครั้งที่ 6 ของการแข่งขัน จัดขึ้นที่เตหะราน, ประเทศอิหร่าน
วอลเลย์บอลเยาวชนชายชิงแชมป์เอเชีย 1994

วอลเลย์บอลเยาวชนชายชิงแชมป์เอเชีย 1994 เป็นครั้งที่ 7 ของการแข่งขัน จัดขึ้นที่โดฮา, ประเทศกาตาร์
วอลเลย์บอลเยาวชนชายชิงแชมป์เอเชีย 1996

วอลเลย์บอลเยาวชนชายชิงแชมป์เอเชีย 1996 เป็นครั้งที่ 8 ของการแข่งขัน จัดขึ้นที่โฮจิมินห์, ประเทศเวียดนาม
วอลเลย์บอลเยาวชนชายชิงแชมป์เอเชีย 2012

วอลเลย์บอลเยาวชนชายชิงแชมป์เอเชีย 2012 เป็นครั้งที่ 16 ของการแข่งขัน จัดขึ้นที่ฆอรบี, ประเทศอิหร่าน ระหว่างวันที่ 27 กันยายน - 5 ตุลาคม พ.ศ. 2555
The Dreams We Have as Children – Live at the Royal Albert Hall

The Dreams We Have as Children – Live at the Royal Albert Hall เป็นอัลบั้มบันทึกการแสดงสดเพื่อการกุศลของนักร้องและมือกีตาร์ โนล แกลลาเกอร์ โดยรายได้ส่วนหนึ่งจะบริจาคเข้ากองทุน Teenage Cancer Trust แกลลาเกอร์ ได้บันทึกอัลบั้มในคอนเสริ์ตการกุศลใน ลอนดอน , Royal Albert Hall ในวันที่ 27 มีนาคม 2007

โนล แกลลาเกอร์ เป็นที่รู้จักจากการเป็นมือกีตาร์และนักแต่งเพลงบางครั้งคราวและในฐานะนักร้องนำวงดนตรีแนว บริตป็อป โอเอซิส (วงดนตรี) อีกทั้งเขายังเป็นผู้ประพันท์เนื้อเพลงกับวงโอเอซิสต่อมายังได้สมาชิกวงโอเอซิส และได้ Gem Archer สมาชิกวงโอเอซิสมาเล่นกีตาร์ในอัลบั้มนี้
โดยอัลบั้มนี้หยิบเอาเพลงของโอเอซิสมาด้วยคือ Fade Away และแกลลาเกอร์เองก็ต้องการนำเพลงนี้บรรจุลงในอัลบั้มด้วย ผู้รู้ร่วมคิดและเพื่อนของแกลลาเกอร์ Paul Weller (รู้จักในฐานะสมาชิก The Jam / Style Council เข้าร่วมกับแกลลาเกอร์ในอัลบั้มสองอัลบั้มและการแสดงสดด้วย ห้าเพลงถูกปล่อยออกมาฟรีดาวโหลดใน ไอทูนส์ และเป็นรูปแบบซีดีผ่านทาง The Sunday Times

เพลงทุกเพลงถูกเขียนโดย โนล แกลลาเกอร์,
วอลเลย์บอลเยาวชนชายชิงแชมป์เอเชีย 2010

วอลเลย์บอลเยาวชนชายชิงแชมป์เอเชีย 2010 เป็นครั้งที่ 15 ของการแข่งขัน จัดขึ้นที่นครปฐมและราชบุรี, ประเทศไทย ระหว่างวันที่ 1 - 9 ตุลาคม พ.ศ. 2553
วอลเลย์บอลเยาวชนชายชิงแชมป์เอเชีย 2008

วอลเลย์บอลเยาวชนชายชิงแชมป์เอเชีย 2008 เป็นครั้งที่ 14 ของการแข่งขัน จัดขึ้นที่[[กรุงเตหะราน], [[ประเทศอิหร่าน]] ระหว่างวันที่ 23 - 31 สิงหาคม พ.ศ. 2551

[[หมวดหมู่:วอลเลย์บอลเยาวชนชิงแชมป์เอเชีย|2008]]
[[หมวดหมู่:วอลเลย์บอลในปี พ.ศ. 2551]]
วอลเลย์บอลเยาวชนชายชิงแชมป์เอเชีย 1998

วอลเลย์บอลเยาวชนชายชิงแชมป์เอเชีย 1998 เป็นครั้งที่ 9 ของการแข่งขัน จัดขึ้นที่อะซาดีวอลเลย์บอลฮอลล์, เตหะราน, ประเทศอิหร่าน ระหว่างวันที่ 8–15 ตุลาคม

แบ่งกลุ่มโดยอาศัยอันดับจากการแข่งขันวอลเลย์บอลเยาวชนชายชิงแชมป์เอเชีย 1996
วอลเลย์บอลเยาวชนชายชิงแชมป์เอเชีย 2006

วอลเลย์บอลเยาวชนชายชิงแชมป์เอเชีย 2006 เป็นครั้งที่ 13 ของการแข่งขัน จัดขึ้นที่[[กรุงเตหะราน], [[ประเทศอิหร่าน]] ระหว่างวันที่ 13 - 21 กันยายน พ.ศ. 2549

[[หมวดหมู่:วอลเลย์บอลเยาวชนชิงแชมป์เอเชีย|2006]]
[[หมวดหมู่:วอลเลย์บอลในปี พ.ศ. 2549]]
วอลเลย์บอลเยาวชนชายชิงแชมป์เอเชีย 2004

วอลเลย์บอลเยาวชนชายชิงแชมป์เอเชีย 2004 เป็นครั้งที่ 12 ของการแข่งขัน จัดขึ้นที่[[โดฮา], [[ประเทศกาตาร์]] ระหว่างวันที่ 3 -10 กันยายน พ.ศ. 2547

[[หมวดหมู่:วอลเลย์บอลเยาวชนชิงแชมป์เอเชีย|2004]]
[[หมวดหมู่:วอลเลย์บอลในปี พ.ศ. 2547]]
วอลเลย์บอลเยาวชนชายชิงแชมป์เอเชีย 2002

วอลเลย์บอลเยาวชนชายชิงแชมป์เอเชีย 2002 เป็นครั้งที่ 11 ของการแข่งขัน จัดขึ้นที่เตหะราน, ประเทศอิหร่าน ระหว่างวันที่ 10 - 17 กันยายน พ.ศ. 2545
วอลเลย์บอลเยาวชนชายชิงแชมป์เอเชีย 2000

วอลเลย์บอลเยาวชนชายชิงแชมป์เอเชีย 2000 เป็นครั้งที่ 10 ของการแข่งขัน จัดขึ้นที่อะซาดีวอลเลย์บอลฮอลล์, เตหะราน, ประเทศอิหร่าน ระหว่างวันที่ 8–15 ตุลาคม

แบ่งกลุ่มโดยอาศัยอันดับจากการแข่งขันวอลเลย์บอลเยาวชนชายชิงแชมป์เอเชีย 1998
วอลเลย์บอลเยาวชนหญิงชิงแชมป์เอเชีย 2012

วอลเลย์บอลเยาวชนหญิงชิงแชมป์เอเชีย 2012 () เป็นครั้งที่ 16 ของการแข่งขัน จัดขึ้นที่นครปฐม และ สมุทรสาคร, ประเทศไทย ระหว่างวันที่ 1 - 9 ตุลาคม พ.ศ. 2555อันดับ 1 และ 2 ของกลุ่มใช้อันดับจากผลการแข่งขันวอลเลย์บอลเยาวชนหญิงชิงแชมป์เอเชีย 2010

"* มาเลเซียขอถอนตัว เติร์กมานิสถาน จึงย้ายไปกลุ่ม D แทน เพื่อความสมดุลขงจำนวนทีมในแต่ละกลุ่ม"
รายชื่อผู้เล่น
Wang Ning, Zheng Yixin, Chen Jiao, Zhu Ting, Tang Ningya, Chen Xintong, Li Weiwei, Huang Liuyan, Zhao Xiyu, Xu Ruayo, Wang Fengjiao, Yang Fangxu
หัวหน้าผู้ฝึกสอน Xu Jiande
อิกัวนาสีชมพู

อิกัวนาสีชมพู, อิกัวนาบกสีชมพูกาลาปาโกส หรือ อิกัวนากาลาปาโกสสีกุหลาบ (; ) สัตว์เลื้อยคลานชนิดหนึ่งจำพวกกิ้งก่า ในวงศ์อิกัวนา ( Iguanidae)

อิกัวนาสีชมพูเป็นอิกัวนาจำพวกอิกัวนาบกชนิดหนึ่ง มีความยาวเต็มที่ประมาณ 1 เมตร และน้ำหนักราว 12 กิโลกรัม เป็นสัตว์เฉพาะถิ่นที่พบได้ที่หมู่เกาะกาลาปาโกสเท่านั้น เป็นอิกัวนาที่ถูกค้นพบครั้งแรกเมื่อปี ค.ศ. 1986 ในบรรดาเกาะต่าง ๆ ของหมู่เกาะกาลาปาโกสในทวีปอเมริกาใต้ แต่เป็นอิกัวนาที่ชาลส์ ดาร์วิน (นักสัตววิทยาชาวอังกฤษที่มีชื่อเสียงที่เคยเดินทางมาสำรวจหมู่เกาะกาลาปาโกสเมื่อกว่า 200 ปีก่อนในอดีต จนกลายเป็นทฤษฎีวิวัฒนาการ) ไม่ได้บันทึกไว้หรือตกสำรวจ โดยอิกัวนาสีชมพูถูกค้นพบแถบภูเขาไฟว็อล์ฟบนเกาะอิซาเบลา เกาะที่มีขนาดใหญ่ที่สุดในหมู่เกาะกาลาปาโกส และได้รับการประกาศจากอนุกรมวิธานให้เป็นชนิดใหม่เมื่อปี ค.ศ. 2009 โดยเป็นชนิดใหม่ที่แยกออกจากอิวกัวนาบกกาลาปาโกสชนิดอื่น ๆ

อิกัวนาสีชมพูมีลำตัวเป็นสีชมพูตลอดทั้งตัว และพบได้เฉพาะบนเกาะอิซาเบลาที่เดียวเท่านั้น ทำให้นักวิทยาศาสตร์เชื่อว่า เป็นอิกัวนาที่แยกสายพันธุ์วิวัฒนาการมาจากอิกัวนาบกชนิดอื่น ๆ เมื่อ 5 ล้านปีก่อน แต่ทว่าเกาะอิซาเบลานั้นมีอายุไม่เกิน 5 แสนปี จึงทำให้เกิดการสันนิษฐานว่า อิกัวนาสีชมพูเริ่มอพยพเข้าไปอยู่อาศัยในพื้นที่ใกล้กับภูเขาไฟว็อล์ฟเมื่อราว 3.5 แสนปีก่อน โดยขณะนั้นอาจมีพื้นเกาะบางส่วนยังเชื่อมถึงกันเป็นทางให้อิกัวนาสีชมพูข้ามไปได้ และอาศัยอยู่เฉพาะที่เกาะอิซาเบลามาจนถึงทุกปัจจุบัน
เมื่อมีการค้นพบอิกัวนาสีชมพู ก็ปรากฏว่าจำนวนประชากรนั้นเหลือน้อยเต็มทีแล้ว โดยมีอยู่เพียงไม่เกิน 36 ตัวเท่านั้น จึงตกอยู่ในสถานะใกล้สูญพันธุ์อย่างวิกฤต

โดยที่ชื่อวิทยาศาสตร์คำว่า "Conolophus" ที่เป็นชื่อสกุล มาจากภาษากรีก 2 คำ คือ "Conos" (κώνος) แปลว่า "หนาม" และ "lophos" (λοφος) แปลว่า "ยอด" หรือ "ขนนก" หมายถึง หนามตามหลังบนตัวอิกัวนา ขณะที่ชื่อชนิดในเบื้องต้นได้ใช้ชื่อว่า "rosada" ซึ่งแปลว่า "สีชมพู" ในภาษาสเปน ซึ่งหมายถึงสีบนตัวของอิกัวนา แต่ปัจจุบันได้ใช้ชื่อว่า "marthae" ซึ่งมาจากชื่อของมาร์ตา เรเบกกา เจนตีเล ลูกสาวของหัวหน้าคณะนักวิทยาศาสตร์ กาบรีเอเล เจนตีเล ที่ศึกษาเรื่องนี้
การเสียชีวิตของจอห์น เลนนอน

จอห์น เลนนอน เป็นนักดนตรีชาวอังกฤษที่มีชื่อเสียงทั่วโลกในฐานะหนึ่งในสมาชิกวงเดอะบีเทิลส์ จากผลงานเดี่ยว และจากการเป็นนักกิจกรรมทางการเมืองและสันตินิยม เขาถูกมาร์ก เดวิด แชปแมน ยิงเสียชีวิตโดยการเอาปืนมาสังหารที่ทางเข้าอพาร์ตเมนต์ เดอะดาโคตา (The Dakota) ที่เขาพักอยู่ ในนครนิวยอร์ก เมื่อวันที่ 8 ธันวาคม ค.ศ. 1980 เลนนอนเพิ่งกลับจากสตูดิโอเรเคิร์ดแพลนต์ (Record Plant Studio) พร้อมกับภรรยา โยโกะ โอะโนะ

เลนนอนเสียชีวิตตั้งแต่มาถึง (dead on arrival) ที่โรงพยาบาลรูสเวลต์ สิริอายุได้ 40 ปี ที่โรงพยาบาล กล่าวกันว่าไม่มีใครสามารถมีชีวิตอยู่ได้นานกว่า 2-3 นาทีหลังจากได้รับบาดเจ็บเช่นนี้ ไม่นานหลังจากสถานีข่าวท้องถิ่นรายงานข่าวการเสียชีวิตของเลนนอน ฝูงชนรวมตัวกันที่โรงพยาบาลรูสเวลต์ และหน้าเดอะดาโคตา เลนนอนถูกฌาปนกิจในวันที่ 8 ธันวาคม ค.ศ. 1980 ที่สุสานเฟิร์นคลิฟฟ์ (Ferncliff Cemetery) ในฮาตส์เดล นิวยอร์ก โอะโนะรับอัฐิของเลนนอนไว้ และตัดสินใจไม่จัดงานศพให้เขา รายงานข่าวการเสียชีวิตของเลนนอนสู่ผู้ชมชาวอเมริกันครั้งแรก รายงานโดย ฮาวเวิร์ด โคเซลล์ ในรายการ"มันเดย์ไนต์ฟุตบอล" ทางช่องเอบีซี
ลินด์ซีย์ สตัลเซอร์

ลินด์ซีย์ แอน สตัลเซอร์ () เกิดวันที่ 25 กรกฎาคม พ.ศ. 2527 ที่รัฐอิลลินอยส์ เป็นนักกีฬาวอลเลย์บอลหญิงชาวอเมริกัน ผู้ทำหน้าที่ในตำแหน่งตัวตีด้านนอก ให้แก่สโมสรนครนนท์ 3BB

สตัลเซอร์ เริ่มเล่นวอลเลย์บอลที่โรงเรียนมัธยมคีวานีในตำแหน่งบอลเร็วและเธอได้เปลี่ยนมาเล่นตำแหน่งตัวบุกแดนหลัง เธอจบการศึกษาจากมหาวิทยาลัยแบรดลีย์ และเล่นให้กับทีมมหาวิทยาลัยเบรฟส์ หลังจากจบการศึกษาเธอลงเล่นให้กับทีมสโมสรกาแล ในประเทศฝรั่งเศส

ในปี ค.ศ. 2008 เธอเล่นให้กับสโมสรวอลเลย์บอลซีตาเดลลา ในประเทศสเปน

ในปี ค.ศ. 2013 เธอเล่นให้กับสโมสรวอลเลย์บอลในประเทศสวิตเซอร์แลนด์ จากนั้นสตัลเซอร์ก็ย้ายมาเล่นให้กลับสโมสรเอ็มทีวี ชตุทท์การ์ท

และในปี ค.ศ. 2015 เธอได้ทำหน้าที่ร่วมกับทีมสโมสรวอลเลย์บอลนครนนท์ 3BB ในการแข่งขันวอลเลย์บอลไทยแลนด์ลีก 2015 ซึ่งเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลบางกอกกล๊าสที่ 3-2 เซต
วอลเลย์บอลเยาวชนหญิงชิงแชมป์เอเชีย 2010

วอลเลย์บอลเยาวชนหญิงชิงแชมป์เอเชีย 2010 เป็นครั้งที่ 15 ของการแข่งขัน จัดขึ้นที่โฮจิมินฮ์ซิตี้, ประเทศเวียดนาม ระหว่างวันที่ 12 - 20 กันยายน พ.ศ. 2553
วอลเลย์บอลเยาวชนหญิงชิงแชมป์เอเชีย 2008

วอลเลย์บอลเยาวชนหญิงชิงแชมป์เอเชีย 2008 เป็นครั้งที่ 14 ของการแข่งขัน จัดขึ้นที่ไทเป, ประเทศไต้หวัน ระหว่างวันที่ 20 - 28 กันยายน พ.ศ. 2551
ทางหลวงแผ่นดินหมายเลข 317

ทางหลวงแผ่นดินหมายเลข 317 สายจันทบุรี-สระแก้ว เริ่มจากถนนสุขุมวิท หลัก ก.ม. 333 ที่อำเภอเมืองจันทบุรี จังหวัดจันทบุรี ผ่านถนนสระแก้ว-เขาหินซ้อน ไปสิ้นสุดที่ถนนสุวรรณศร ในจังหวัดสระแก้ว รวมระยะทาง 147.587 กิโลเมตร
วอลเลย์บอลเยาวชนหญิงชิงแชมป์เอเชีย 2006

วอลเลย์บอลเยาวชนหญิงชิงแชมป์เอเชีย 2006 เป็นครั้งที่ 13 ของการแข่งขัน จัดขึ้นที่นครราชสีมา, ประเทศไทย ระหว่างวันที่ 1 - 9 ตุลาคม พ.ศ. 2549
วอลเลย์บอลเยาวชนหญิงชิงแชมป์เอเชีย 2004

วอลเลย์บอลเยาวชนหญิงชิงแชมป์เอเชีย 2004 เป็นครั้งที่ 12 ของการแข่งขัน จัดขึ้นที่โคลอมโบ, ประเทศศรีลังกา ระหว่างวันที่ 19 - 26 กันยายน พ.ศ. 2547
ทางหลวงแผ่นดินหมายเลข 316

ถนนรักศักดิ์ชมูล หรือ ทางหลวงแผ่นดินหมายเลข 316 สายเขาไร่ยา–จันทบุรี เป็นทางหลวงท้องถิ่นของจังหวัดจันทบุรี โดยเป็นเส้นทางหลักที่ใช้เดินทางเข้าสู่ตัวเมืองจันทบุรี เริ่มต้นจากถนนสุขุมวิทกิโลเมตรที่ 324+300 ที่ทางแยกเขาไร่ยา อำเภอเมืองจันทบุรี จังหวัดจันทบุรี และสิ้นสุดที่บริเวณทางแยกหน้าแขวงทางหลวงจันทบุรี รวมระยะทาง 6.116 กิโลเมตร อยู่ในความรับผิดชอบดูแลของแขวงทางหลวงจันทบุรี สำนักงานทางหลวงที่ 14 (ชลบุรี) กรมทางหลวง
วอลเลย์บอลเยาวชนหญิงชิงแชมป์เอเชีย 2002

วอลเลย์บอลเยาวชนหญิงชิงแชมป์เอเชีย 2002 เป็นครั้งที่ 11 ของการแข่งขัน จัดขึ้นที่โฮจิมินฮ์ซิตี, ประเทศเวียดนาม ระหว่างวันที่ 1 - 8 กันยายน พ.ศ. 2545
วอลเลย์บอลเยาวชนหญิงชิงแชมป์เอเชีย 2000

วอลเลย์บอลเยาวชนหญิงชิงแชมป์เอเชีย 2000 เป็นครั้งที่ 10 ของการแข่งขัน จัดขึ้นที่Dagupan City, ประเทศฟิลิปปินส์ ระหว่างวันที่ 12 - 17 กันยายน พ.ศ. 2543
เอาชีวิตรอด

เอาชีวิตรอด (; ) เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับวิทยาศาสตร์และวิธีการเอาตัวรอดในสถานการณ์ต่างๆที่อาจจะเกิดกับตัวเรา จัดพิมพ์ฉบับลิขสิทธิ์ภาษาไทยโดย สำนักพิมพ์นานมีบุ๊คส์

ท่องไปในโลกแห่งการเรียนรู้วิทยาศาสตร์กับลีโอ โตริ โมโม่ จีโน่ มารุ จีโอ และพีค ร่วมลุ้นกันว่าพวกเขาจะเอาชีวิตรอดจากอันตรายต่างๆได้หรือไม่

เอาชีวิตรอดในชุด ซีรีส์ลีโอ แต่งเรื่องโดย ช็อย ดัก-ฮี วาดภาพประกอบโดย คัง กย็อง-ฮโย ซึ่งยังเป็นผู้วาดภาพประกอบในหนังสือการ์ตูนชุด "ล่าขุมทรัพย์สุดขอบฟ้า" อีกด้วย ปรากฏเรื่องราวในเล่มที่ 1-4 (เกาะร้าง, อะเมซอน, ซาฮาร่า, แดนน้ำแข็ง) หนังสือในซีรีส์นี้ มียอดขายมากกว่า 6 ล้านเล่มในประเทศเกาหลีใต้เอาชีวิตรอดชุด ซีรีส์โตริ เขียนโดย ฮ็อง แจ-ช็อล และ โอ-ฮย็อน วาดภาพประกอบโดย ช็อง ชุน-กิว ปรากฏเรื่องราวในตอนที่ 5-8 (แดนภูเขาไฟ, มหาสมุทร, ทุ่งหญ้าแอฟริกา, ไซบีเรีย) มียอดขาย 5-6 ล้านเล่มในประเทศเกาหลีใต้ และในปี พ.ศ. 2558 นานมีบุ๊คส์ได้นำหนังสือชุดนี้กลับมาปรับปรุงใหม่อีกครั้งเอาชีวิตรอดชุด ซีรีส์โมโม่ เขียนโดย ฮ็อง แจ-ช็อล และ ริว กี-อึน วาดภาพประกอบโดย มุน จุง-โฮ ซึ่งยังวาดภาพประกอบในหนังสือการ์ตูนชุด "เอาชีวิตรอดในมรดกโลก" อีกด้วย มียอดขาย 5 ล้านเล่มในประเทศเกาหลีใต้ หนังสือชุดนี้ เคยมีการปรับเปลี่ยนหน้าปกก่อนที่จะจัดจำหน่ายจริงในประเทศไทย ปรากฏเรื่องราวในเล่มที่ 9-12 (ถ้ำลึก, ป่าใหญ่, แผ่นดินไหว, ขั้วโลกใต้)เอาชีวิตรอดชุด ซีรีส์จีโน่ เขียนโดย ฮ็อง แจ-ช็อล วาดภาพประกอบโดย ลี แท-โฮ ปรากฏเรื่องราวในเล่มที่ 13-17 (อาณาจักรแมลง 1-3, แดนไดโนเสาร์ 1-2) โดยมีเนื้อหาส่วนใหญ่เกี่ยวกับสัตว์ต่าง ๆ หนังสือชุดนี้ได้รับการปรับปรุงเนื้อหาอีกครั้งในปี พ.ศ. 2557 โดยสำนักพิมพ์นานมีบุ๊คส์เอาชีวิตรอดชุด ซีรีส์มารุ เขียนโดย ฮ็อง แจ-ช็อล วาดภาพประกอบโดย ลี แท-โฮ ปรากฏเรื่องราวในเล่มที่ 18-20 (เอาชีวิตรอดในอวกาศ 1-3) โดยมีเนื้อหาส่วนใหญ่เกี่ยวกับการสำรวจอวกาศเอาชีวิตรอดชุด ซีรีส์จีโอ เขียนโดย กอมโดริ คัมพานี วาดภาพประกอบโดย ฮยุน-ดง โดยเป็นซีรีส์ที่ปัจจุบันยังคงทำตอนออกมาเรื่อยๆเอาชีวิตรอดชุด ซีรีส์พีค เขียนโดย ฮ็อง แจ-ช็อล วาดภาพประกอบโดย จูน จุน-คยู มีทั้งหมด 4 เล่ม คือ เอาชีวิตรอดจากหิมาลัย 1, เอาชีวิตรอดจากหิมาลัย 2, เอาชีวิตรอดจากไต้ฝุ่น, เอาชีวิตรอดจากบึงมรณะ

ชุด เอาชีวิตรอดในมรดกโลก เขียนโดย ฮ็อง แจ-ช็อล และ ริว กี-อึน วาดภาพประกอบโดย มุน จุง-โฮ (ผู้วาดภาพประกอบซีรีส์โมโม่ ในซีรีส์หลัก) มีจำนวน 8 เล่ม (สุสานจิ๋นซีฮ่องเต้ 2 เล่ม, พีระมิดฟาโรห์ 4 เล่ม, นครวัด 2 เล่ม) ในประเทศไทย ตีพิมพ์ครั้งแรกในปี พ.ศ. 2553 โดยสำนักพิมพ์นานมีบุ๊คส์ และได้นำมาปรับปรุงเนื้อหาใหม่อีกครั้งในปี พ.ศ. 2557
ทากาโนะ โนะ นีงาซะ

ทากาโนะ โนะ นีงาซะ (; เกิดราว: พ.ศ. 1263 — ตาย: พ.ศ. 1333) หรือ ทากาโนะ โนะ อาโซมิ () เป็นพระสนมในจักรพรรดิโคนิง และเป็นพระราชชนนีในจักรพรรดิคัมมุ

ทากาโนะ โนะ นีงาซะ เป็นธิดาของยามาโตะ โนะ โอโตสึงุ () ที่ต่อมาได้เข้าเป็นนางห้ามในเจ้าชายชิรากาเบะ () พระราชนัดดาในจักรพรรดิเท็งจิ มีพระโอรส-ธิดาสามพระองค์คือ

แต่เจ้าชายชิรากาเบะ มีพระชายาเอกคือเจ้าหญิงอิโนเอะ () พระราชธิดาในจักรพรรดิโชมุ ที่เสกสมรสเมื่อปี พ.ศ. 1287 ครั้นจักรพรรดิโคเก็งสวรรคตในปี พ.ศ. 1313 เจ้าชายชิรากาเบะจึงสืบราชสมบัติเป็น "จักรพรรดิโคนิง" และตั้งเจ้าชายโอซาเบะ () พระราชโอรสที่ประสูติแต่พระชายาเอกรั้งตำแหน่งรัชทายาท เจ้าหญิงอิโนเอะจึงเป็นอัครมเหสีด้วยเป็นพระมารดาองค์ยุพราช

สองปีต่อมาหลังการตั้งองค์รัชทายาท พระสนมนีงาซะถูกกล่าวหาว่าสาปแช่งองค์พระจักรพรรดิ ส่งผลให้ผู้สืบสันดานของเธอถูกตัดออกจากการสืบราชบัลลังก์ แต่การกลับกันหลังการทิวงคตขององค์ยุพราช เจ้าชายยะมะเบะพระราชโอรสที่ประสูติแต่พระสนมนีงาซะได้รับแต่งตั้งเป็นรัชทายาท และขึ้นครองราชบัลลังก์เป็น "จักรพรรดิคัมมุ" ในเวลาต่อมา

ในปี พ.ศ. 2544 สมเด็จพระจักรพรรดิอะกิฮิโตะ ทรงตรัสว่า ""ในส่วนตัวของข้าพเจ้าได้มีความสัมพันธ์ทางเครือญาติกับเกาหลี ซึ่งได้บันทึกไว้ในพงศาวดารญี่ปุ่นที่ว่าพระราชชนนีในจักรพรรดิคัมมุ [คือ พระสนมนีงาซะ] เป็นว่านเครือของกษัตริย์มูรย็องแห่งแพ็กเจ"" ถือเป็นครั้งแรกที่องค์จักรพรรดิแห่งญี่ปุ่นทรงมีพระราชดำรัสต่อสาธารณชนว่ามีเชื้อสายเกาหลีในพระราชวงศ์ ตามที่ปรากฏใน"โชกุ นิฮงงิ" () ระบุไว้ว่า พระสนมนีงาซะเป็นผู้สืบสันดานชั้นที่ 10 ของเจ้าชายจุนดา พระราชโอรสในพระเจ้ามูรย็องแห่งแพ็กเจ () ที่สิ้นพระชนม์ในญี่ปุ่นเมื่อปี พ.ศ. 1056
ไทสัน คิด และซีซาโร

ไทสัน คิดและซีซาโร (Tyson Kidd and Cesaro) เป็นทีมนักมวยปล้ำของWWE ได้แชมป์แท็กทีม WWEร่วมกัน 1 สมัย
สลอด

สลอด อยู่ในวงศ์ Euphorbiaceae เป็นไม้พุ่ม ใบเดี่ยว ใบมีสีน้ำตาลปน ยอดอ่อนสีน้ำตาล ดอกช่อสีเขียวขาว ผลกลมทุย มีสามพู และมี 3 เมล็ด ผลสลอดมีเปลือกแข็ง เปราะ ผิวด้านในสีดำเรียบยางเมื่อถูกผิวหนังทำให้เป็นตุ่มพุพอง เมล็ดเมื่อรับประทานทำให้ท้องร่วงอย่างรุนแรง มีน้ำมันระเหยยากอยู่ร้อยละ 50 มีพิษร้อยละ 1-3 มีโปรตีนที่เป็นพิษชื่อโครทิน น้ำมันที่ได้จากการบีบหรือสกัดเมล็ดสลอดเรียกน้ำมันสลอด เป็นของเหลวหนืดสีเหลืองจาง เรืองแสงได้เล็กน้อย เคยใช้เป็นยาถ่ายอย่างแรง
เลี่ยน

เลี่ยน อยู่ในวงศ์ Meliaceae เป็นไม้ยืนต้นขนาดกลาง ใบประกอบ ท้องใบสีเข้มกว่าหลังใบ ดอกขนาดเล็ก กลีบเรียวยาวสีม่วง ดอกช่อ ผลกลมขนาดเท่าลูกสะเดา เปลือกต้น ดอกและผล ถ้ารับประทานเข้าไปทำให้ท้องร่วง อาเจียน กระเพาะอาหารอักเสบ ชัก เป็นอัมพาตได้โดยเฉพาะในเด็ก

การใช้งานหลักของพืชชนิดนี้คือการป่าไม้ มีความหนาแน่นปานกลาง สีเป็นสีน้ำตาลอ่อนจนถึงแดงเข้ม ซึ่งมักจะสับสนกับเนื้อไม้ของสัก ("Tectona grandis") แต่เมื่อเทียบกับมะฮอกกานี เนื้อไม้ของเลี่ยนทำให้แห้งง่าย ไม่มีการห่อตัวของเนื้อไม้ ทนทานต่อเชื้อรา ใบไม่มีรสขมเท่าสะเดา

เมล็ดแข็ง มีห้าแฉก ใช้ทำลูกประคำหรือลูกปัด กิ่งที่ตัดออกไปและมีผลติดอยู่ใช้ประดับตกแต่งสถานที่ นกฮัมมิงเบิร์ดบางชนิด เช่น "Amazilia lactea" "Chlorostilbon lucidus" และ "Phaethornis pretrei" ช่วยผสมเกสรของพืชชนิดนี้ ในเคนยาปลูกเป็นพืชอาหารสัตว์ นำใบให้สัตว์เลี้ยงจำพวกวัวกินเพื่อเพิ่มคุณภาพน้ำนม

ผลเป็นพิษต่อมนุษย์เมื่อรับประทานในปริมาณหนึ่ง แต่เป็นพิษของมันไม่เป็นอันตรายกับนก นกจึงกินผลและช่วยกระจายเมล็ดได้ สารพิษนั้นเป็นพิษต่อระบบประสาทและเรซินที่ไม่ได้จำแนกชนิด ส่วนใหญ่พบในผล อาการจะเกิดขึ้นภายในไม่กี่ชั่วโมงหลังการย่อย อาการได้แก่ กระหายน้ำ อาเจียน ท้องผูกหรือท้องเสีย อุจจาระเป็นเลือด ปวดท้อง หายใจขัด หัวใจหยุดเต้น เสียชีวิตภายใน 24 ชั่วโมง มีสารเคมีที่คล้ายอาซาดิเรซติน ซึ่งเป็นสารหลักในน้ำมันสะเดา สารเหล่านี้อาจทำให้เนื้อไม้และเมล็ดทนทานต่อศัตรูพืช ใบใช้เป็นสารกำจัดแมลง มักจะไม่รับประทานเพราะเป็นพิษ สารละลายเจือจางของใบเคยใช้เป็นยาทำให้มดลูกคลายตัว

พืชชนิดนี้เป็นพืชรุกรานในบางรัฐของสหรัฐอเมริกา นอกจากปัญหาเรื่องความเป็นพิษแล้ว พืชนี้เป็นประโยชน์ในการให้ร่มเงาในสหรัฐ
ไก่ฟ้าพญาลอ (พืช)

ไก่ฟ้าพญาลอ หรือ ว่านดอกไก่ เป็นพืชในวงศ์ Aristolochiaceae เป็นไม้เลื้อยเนื้ออ่อน ตามเถามีขนสั้น เถาอ่อนสีเขียวมีแต้มสีแดง แก่แล้วเป็นสีเขียวเข้ม ใบรูปหัวใจ มีหูใบขนาดเล็ก ดอกเดี่ยว กลีบดอกโค้งเชื่อมติดกันเป็นรูปขอ มีลายม่วงแดงเป็นรูปตาข่าย มีปลายยื่นออกไปเป็นหางสีม่วงแดง แต้มสีเขียวอ่อน ผลทรงกระบอก แก่แล้วแตก เมล็ดแบน มีปีก ในทางไสยศาสตร์เชื่อว่าเป็นพืชที่มีฤทธิ์ทางเมตตามหานิยม นำมาพกติดตัวทำให้เป็นที่นิยม นิยมปลูกตามบ้านหรือร้านค้า
กระเช้าปากเป็ด

กระเช้าปากเป็ด อยู่ในวงศ์ Aristolochiaceae เป็นไม้เลื้อย ลำต้นเกลี้ยงใบเดี่ยว ดอกช่อ กลีบดอกเป็นหลอดทรงกระบอก สีม่วงอมแดง
สกุลไก่ฟ้า (พืช)

สกุลไก่ฟ้า หรือ สกุลนกกระทุง (Aristolochia) เป็นสกุลของพืชขนาดใหญ่มีสมาชิกมากกว่า 500 สปีชีส์ อยู่ในวงศ์ Aristolochiaceae